	Innføring i pedagogikk 

PED 1001 og 1002 gir en innføring i sentrale temaer og områder innen det det pedagogiske fagfeltet. Emnene henger tematisk sammen og utfyller hverandre.  Gjennom å arbeide med emnene lærer du å analysere og forstå pedagogiske prosesser som angår individer enkeltvis og hvordan de samhandler innenfor pedagogiske institusjoner, og i samfunns- og arbeidsliv. I tillegg omhandler emnet samfunnsskapte forutsetninger, prosesser og forventinger til pedagogiske virksomheter slik de formes av lokale og globale forhold. 

Individets utvikling, og gjenskaping og fornyelse av de menneskelige ressursene i samfunnet er pedagogikkfagets anliggende. Dette omfatter kunnskaper som bidrar til at nye generasjoner kan vokse opp og være aktive samfunnsmennesker. Sentralt står læring og tilegning av kunnskaper, språk og andre symboler, samt utvikling og opplæring av dyktige aktører. Oppdragelse og danning av forpliktende individuelle og fellesmenneskelige verdier er andre pedagogisk kjerneområder.

Gjennomgangstema i emnet er pedagogiske prosesser og de krevende sammenhengene mellom individer, kultur, samfunn og pedagogiske institusjoner.  Et faglig kjennetegn ved ulike pedagogiske prosesser er at de ofte omhandler menneskelige forandringer som ikke er avsluttet. Et annet felles kjennetegn er at mange kunnskapsområder belyser og vurderer framtidige utviklingsveier og mulige tiltak. Det pedagogiske fagfeltet forbinder dermed normative og empiriske aspekter. 
 
Dette innføringsemnet i pedagogikk er organisert i to deler, hver på 20 stp. Det anbefales at man tar PED1001 før man tar PED1002.

· Første del: INDIVIDER OG INSTITUSJONER gjennomføres gjerne sammen med UVExFac. Denne delen er konsentrert om tema knyttet til individer og samfunnsinstitusjoner som skole og barnehage og tar for seg prosessformene læring, utvikling, og utdanning. 

· Andre del: INSTITUSJONER OG SAMFUNN gjennomføres sammen med ExPhil. Delen legger hovedvekt på sosialisering og utdanning, og på oppdragelse og danning i pedagogiske institusjoner og i arbeidsliv og samfunn.  

Felles innslag i begge emner er oversikter over nøkkelområder i forskning og fagutvikling. Deltakelse i undervisnings- og læringsaktiviteter er viktige innslag i studiet. Arbeid i seminar og grupper gir studentene trening i å sette seg systematisk inn i pedagogiske temaer og områder, å sammenlikne på tvers av nivåer og prosesser, og å formulere seg reflektert og kritisk om faglige tema - både muntlig og skriftlig.



	PED 1001: «INDIVIDER OG INSTITUSJONER» (20 stp)

	PED 1002: «INSTITUSJON OG  SAMFUNN» (20 stp)

	Hovedvekten i emnet ligger på individrettede sider ved pedagogiske oppgaver. Emnet tar også opp samspill og samhandling mellom individer og mellom individene og pedagogiske institusjoner som skole og barnehage. 
Læring og utvikling er sentrale tema. Emnet tar også opp utdanningstema, med fokus på undervisning og opplæring. 
Innslag i emnet er også innledende oversikt over nøkkelområder i forskning og fagutvikling, med fokus mot læring og utvikling, og undervisning.

	Hovedvekten i emnet ligger på samfunnsrettede sider ved pedagogiske oppgaver. Emnet tar også opp samspill mellom institusjoner, samfunns- og arbeidsliv, og stat og politikk. 
Sosialisering, oppdragelse og danning er sentrale tema. Emnet tar også opp utdanningstema med fokus på mangfold, læreplaner og evaluering, samt på hvordan skoler og andre pedagogiske institusjoner endrer seg og møter aktuelle utfordringer.  
Innslag i emnet er oversikt over nøkkelområder i forskning og fagutvikling med fokus mot samfunns- og utdanningsrettede områder, samt mot pedagogiske forskningsområder sett under ett. 


	
Hva lærer du?
	
Hva lærer du?

	
Omtalene av forventet læringsutbytte skiller analytisk mellom tre deler. I vurderinger ser en de tre delene samlet. 

Kunnskaper og forståelse - Du skal kunne:
· redegjøre for de pedagogiske prosessene: læring, utvikling, undervisning og opplæring
· analysere og vurdere pedagogiske prosesser på individ- og institusjonsnivå
· forklare hvordan mennesker lærer og utvikler seg i samspill med andre og i institusjoner som barnehage og skole
· analysere hvordan barn og unge utnytter sentrale kulturelle og teknologiske redskaper i ulike pedagogiske prosesser 
· gi oversikt over pedagogiske forskningsområder der individers læring og utvikling står i sentrum 

Ferdigheter og dyktighet – Du skal vise at du kan:
· finne fram til viktig forskningsbasert kunnskap om individers læring og utvikling 
· lese fagtekster om læring, utvikling og undervisning   
· kommunisere muntlig og skriftlig i faglige sammenhenger
· samarbeide om faglige oppgaver 

Generell kompetanse og danning - Du skal   
· ha kjennskap til individrettede områder av pedagogikkfaget
· kunne lese og bruke aktuell forskningslitteratur nyansert og saklig 
· ha interesse for bruk av pedagogiske kunnskaper om individer og institusjoner i arbeid med aktuelle tema
	
Omtalene av forventet læringsutbytte skiller analytisk mellom tre deler. I vurderinger ser en de tre delene samlet. 

Kunnskaper og forståelse - Du skal kunne:
· redegjøre for de pedagogiske prosessene: sosialisering, oppdragelse, danning og utdanning – herunder læreplaner og evaluering 
· redegjøre for kultur- og samfunnsperspektiv på pedagogiske prosesser
· redegjøre for utviklingslinjer og aktuelle utfordringer for sentrale pedagogiske institusjoner
· analysere ulike oppvekstarenaer og hvordan barn og unge nytter symbolske og materielle redskaper pedagogisk
· gi oversikt over pedagogiske forskningsområder der sosialisering, oppdragelse, danning, og utdanning står i sentrum 

Ferdigheter og dyktighet – Du skal vise at du kan:
· finne fram til pedagogisk forskning om aktuelle tema
· bruke fagtekster fra ulike pedagogiske delområder 
· kommunisere faglig, både muntlig og skriftlig
· arbeide og samarbeide om faglige oppgaver 

Generell kompetanse og danning - Du skal   
· vise kjennskap til sentrale forskningsretninger innen individrettede, kulturrettede, og samfunnsrettede delområder
· kunne lese og bruke kunnskaper fra aktuell pedagogisk forskning nyansert og saklig 
· vise kjennskap til pedagogiske områder der en kombinerer saklige og normative vurderinger
· vise interesse for kombinering av kunnskaper fra ulike pedagogiske delområder i arbeid med aktuelle tema

